Diari Oficial de la Generalitat Valenciana


Sumari del DOGV 9604, del 26-05-2023 (2023/5488)

RESOLUCIÓ de 17 de maig de 2023, de la Conselleria d'Hisenda i Model Econòmic, per la qual s'autoritza una transferència de crèdits del capítol 6 al 7 en el Programa 311.30, Planificació i coordinació d'infraestructures de serveis socials, per import de 2.500.000 euros. (Expedient 16.004/23-084).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9604

Data del DOGV
:   26-05-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/5488


Data del document
:   17-05-2023

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 17 de maig de 2023, de la Conselleria d'Hisenda i Model Econòmic, per la qual s'autoritza una transferència de crèdits del capítol 6 al 7 en el Programa 311.30, Planificació i coordinació d'infraestructures de serveis socials, per import de 2.500.000 euros. (Expedient 16.004/23-084). [2023/5488]  
Mitjançant la Resolució de 29 de juny de 2021, de la Vicepresidència i Conselleria d'Igualtat i Polítiques Inclusives, es va aprovar el primer Pla d'infraestructures de serveis socials per al període 2021-2025, en aplicació de la Llei 3/2019, de serveis socials inclusius de la Comunitat Valenciana, ampliat mitjançant la Resolució de 26 de desembre de 2022.  
Aquest pla compleix l'exigència normativa de posada en funcionament de centres i serveis que s'integren en el sistema públic valencià de serveis socials amb la finalitat de fer efectiva la garantia d'accés al sistema i a les seues prestacions, als residents a la Comunitat Valenciana, i de dotar el sistema públic valencià de serveis socials d'infraestructures públiques que asseguren la capacitat de proveir les places adequades i suficients per a donar resposta a les necessitats existents, tot això mitjançant una estructura, funcionalment i territorialment integrada i desplegada en el conjunt dels 21 departaments de serveis socials que es preveuen per a garantir l'articulació del territori, la proximitat a les persones i el vessant comunitari. En virtut del que s'estableix en la disposició addicional díhuit de la Llei 3/2019, de serveis socials, la Generalitat es troba facultada per a executar les actuacions previstes en l'esmentat pla mitjançant la delegació a les entitats locals del seu àmbit territorial, de les seues competències en matèria de construcció, ampliació, adequació, reforma i, si escau, equipament de centres públics de serveis socials, finançades aquestes delegacions a través de la línia de transferència T1136, «Finançament de delegacions de competències d'infraestructures de serveis socials», inclosa en l'annex de transferències i subvencions de capital del programa 311.30, Planificació i coordinació d'infraestructures de serveis socials, amb una dotació inicial de 99.151.060 euros.  
  
Tenint en compte les actuacions presentades per les entitats locals incloses en el Pla d'infraestructures de serveis socials i que han obtingut l'informe de viabilitat del Servei d'Oficina Tècnica de Projectes i Obres de la Vicepresidència i la Conselleria d'Igualtat i Polítiques Inclusives, l'esmentada conselleria proposa incrementar la dotació de la línia de transferència T1136, «Finançament de delegacions competències d'infraestructures de serveis socials», del capítol 7, del programa 311.30, Planificació i coordinació d'infraestructures de serveis socials, per import de 2.500.000 euros, mitjançant la transferència de disponibilitats existents en el capítol 6, del mateix programa, no afectes a fons finalistes ni a obligacions pendents.  
  
A aquest efecte i d'acord amb el que es disposa en els articles 21 i 24 de la Llei 9/2022, de 30 de desembre, de pressupostos de la Generalitat per a l'exercici 2023, aquesta Conselleria d'Hisenda i Model Econòmic adopta la següent resolució:  
  
Primer  
Autoritzar una minoració de crèdit en l'aplicació 44.27.02.127.67.3 per import de 2.500.000 euros.  
  
Segon  
Autoritzar un increment de crèdit en l'aplicació 07.41.12.790.13.3 per import de 2.500.000 euros, que permet l'increment de la línia de transferència T1136, d'acord amb el detall següent:  
  
  
Codi Denominació Dotació anterior Modificació Dotació actual  
T1136 Finançament de delegacions de competències d'infraestructures de serveis socials. 33.580.938 2.614.219 47.816.983  
  
  
València, 17 de maig de 2023.- El sotssecretari de la Conselleria d'Hisenda i Model Econòmic (p. d. R 08.06.2022, DOGV 9360): Daniel González Serisola.